
ประกาศกรมสรรพากร
เรื่อง การคำนวณค่าหรือราคาเงินตราต่างประเทศ ของเงินตรา ทรัพย์สิน หรือหนี้สิน                      ที่เหลืออยู่ในวันสุดท้ายของรอบระยะเวลาบัญชี เป็นเงินตราไทย 


	
	โดยที่บริษัทหรือห้างหุ้นส่วนนิติบุคคลซึ่งมีเงินตรา ทรัพย์สิน หรือหนี้สิน ซึ่งมีค่าหรือราคาเป็นเงินตราต่างประเทศที่เหลืออยู่ในวันสุดท้ายของรอบระยะเวลาบัญชี ต้องคำนวณให้เป็นเงินตราไทย
เพื่อคำนวณกำไรสุทธิเพื่อเสียภาษีเงินได้นิติบุคคลตามมาตรา ๖๕ ทวิ (๕) แห่งประมวลรัษฎากร
อาศัย อำนาจตามความในมาตรา ๕ แห่งประมวลรัษฎากร กรมสรรพากรจึงประกาศ ดังต่อไปนี้	
ให้บริษัทหรือห้างหุ้นส่วนนิติบุคคลใช้อัตราที่ธนาคารแห่งประเทศไทยได้คำนวณไว้ ณ วันสุดท้ายของรอบระยะเวลาบัญชีของบริษัทหรือห้างหุ้นส่วนนิติบุคคลนั้น ๆ เพื่อคำนวณค่าหรือราคาของเงินตรา ทรัพย์สิน หรือหนี้สิน ซึ่งมีค่าหรือราคาเป็นเงินตราต่างประเทศที่เหลืออยู่ในวันสุดท้ายของรอบระยะเวลาบัญชี
เป็นเงินตราไทย ดังนี้
๑.	กรณีบริษัทหรือห้างหุ้นส่วนนิติบุคคลนอกจากธนาคารพาณิชย์หรือสถาบันการเงินอื่นตามที่รัฐมนตรีกำหนด ให้เลือกใช้วิธีการคำนวณค่าหรือราคาของเงินตรา ทรัพย์สิน หรือหนี้สิน         เป็นเงินตราไทยตามอัตราถัวเฉลี่ยระหว่างอัตราซื้อและอัตราขายของธนาคารพาณิชย์ที่ธนาคาร     แห่งประเทศไทยได้คำนวณไว้ หรือวิธีการคำนวณค่าหรือราคาของเงินตราหรือทรัพย์สินเป็นเงินตราไทยตามอัตราถัวเฉลี่ยที่ธนาคารพาณิชย์รับซื้อซึ่งธนาคารแห่งประเทศไทยได้คำนวณไว้ และคำนวณค่า
หรือราคาของหนี้สินเป็นเงินตราไทยตามอัตราถัวเฉลี่ยที่ธนาคารพาณิชย์ขายซึ่งธนาคารแห่งประเทศไทย    ได้คำนวนไว้ ทั้งนี้ เมื่อใช้วิธีการใดในการคำนวณค่าหรือราคาดังกล่าวแล้ว ให้ใช้วิธีการนั้นตลอดไป เว้นแต่ จะได้รับอนุมัติจากอธิบดีจึงจะเปลี่ยนแปลงได้
๒.	กรณีธนาคารพาณิชย์หรือสถาบันการเงินอื่นตามที่รัฐมนตรีกำหนด ให้ใช้วิธีการคำนวณค่า
หรือราคาของเงินตรา ทรัพย์สิน หรือหนี้สิน เป็นเงินตราไทยตามอัตราถัวเฉลี่ยระหว่างอัตราซื้อ
และอัตราขายของธนาคารพาณิชย์ที่ธนาคารแห่งประเทศไทยได้คำนวณไว้
๓.	กรณีบริษัทหรือห้างหุ้นส่วนนิติบุคคลตาม ๑. คำนวณค่าหรือราคาของเงินตรา
หรือทรัพย์สินเป็นเงินตราไทยตามอัตราถัวเฉลี่ยที่ธนาคารพาณิชย์รับซื้อซึ่งธนาคารแห่งประเทศไทย
ได้คำนวณไว้ ให้บริษัทหรือห้างหุ้นส่วนนิติบุคคลนั้นใช้อัตราซื้อตั๋วเงินหรืออัตราซื้อเงินโอนตามวิธีการทางบัญชีที่รับรองทั่วไป









๒

๔.	กรณีวันสุดท้ายของรอบระยะเวลาบัญชีของบริษัทหรือห้างหุ้นส่วนนิติบุคคลเป็นวันหยุดทำการของธนาคารแห่งประเทศไทย ให้บริษัทหรือห้างหุ้นส่วนนิติบุคคลนั้น ใช้อัตราที่ธนาคารแห่งประเทศไทยได้คำนวณไว้ ณ วันทำการสุดท้ายก่อนวันหยุดทำการนั้น 

				              ประกาศ ณ วันที่  ๗  กรกฎาคม พ.ศ. ๒๕๖๙


                                                                      สมศักดิ์ อนันทวัฒน์
                                         (นายสมศักดิ์ อนันทวัฒน์)
                                         อธิบดีกรมสรรพากร

